На основу решења Привредног суда у Чачку 2. Ст. бр. 1/2019 од 13.05.2019 године и сагласности Одбора поверилаца, а у складу са чланoм 131, 132. и 133. Закона о стечају (“Службени гласник РС” бр. 104 од 16. Децембра 2009.г., 99 од 27. Децембра 2011.г. – др. Закон, 71 од 25. Јула 2012.г. – Одлука УС 83/2014, 113/2017 и 44/2018) и Националним стандардом број 5 – Националним стандардом о начину и поступку уновчења имовине стечајног дужника («*Службени гласник РС» број 62/2018*)

**ПРЕДУЗЕЋЕ ЗА ПРОИЗВОДЊУ, ПРОМЕТ И УСЛУГЕ**

**УНИПРОГРЕС ДОО-У СТЕЧАЈУ, ЧАЧАК**

**ул. Кулиновци бб**

**О Г Л А Ш А В А**

**продају имовине јавним надметањем**

**Предмет продаје представља покретна имовина ОПРЕМА И ЗАЛИХЕ стечајног дужника која се налази ускладиштена у простору у којем је пословало Предузеће за производњу, промет и услуге „УНИПРОГРЕС“-у стечају, Чачак, ул. Кулиновци бб,** **према опису и спецификацији датој у Налазу и мишљењу сталног судског вештака машинске струке од 27.10.2019.године и то:**

Виљушкар-дизел 2 тоне, трачна тестера –кладара, апарати за варење, маска за варење, компресори, алат за израду бетонских ивичњака, точкови за палетне вагоне, полице за робу, видео надзор, канцеларијски инвентар ( столови, столице, телефон, полице). Бетонски блокови, боја у праху за електро-статичко бојење, елипса-шавнe цеви 30х15 L=1500 цм, цеви профилне Ф, цеви квадратне и правоугаоне, прохромске шевне цеви, профили L и UNP, лим топло ваљани/хладно ваљани.

**ПОЧЕТНА ЦЕНА: 471.365,00 динара ДЕПОЗИТ: 188.546,00 динара**

**Детаљан приказ и опис имовине дат је у продајнoj документацији.**

Право на учешће у поступку продаје имају сва правна и физичка лица која:

1. након преузимања предрачуна, **изврше уплату ради откупа продајне документације у износу од 48.000,00 динара са урачунатим ПДВ-ом.** (стечајни дужник је ПДВ обвезник);
2. предрачун се може преузети сваког радног дана у периоду од 10:00 до 14:00 часова на адреси стечајног управника која гласи АГЕНЦИЈА СОС, НАДЕЖДЕ ПЕТРОВИЋ БР.29, 32000 ЧАЧАК уз обавезну претходну најаву стечајном управнику, или пак путем електронске поште која гласи [zocevic@gmail.com](mailto:zocevic@gmail.com), уз претходно упућивање затева стечајном управнику за издавање предрачуна са навођењем идентификационих података лица на које се предрачун односи. **Рок за откуп продајне документације је најкасније до 24.03.2020.године;**
3. **уплате депозит** на текући рачун стечајног дужника **број** **325-9500600063320-16 код Војвођанске банке a.д. Нови Сад,** или положе неопозиву првокласну банкарску гаранцију наплативу на први позив, **најкасније на дан одржавања продаје до 10:00 часова**. Банкарска гаранција мора имати рок важења до 31.05.2020.године. Банкарска гаранција се доставља стечајном управнику искључиво у оригиналу ради провере на адресу назначену у огласу;
4. **потпишу изјаву о губитку права на повраћај депозита.** Изјава чини саставни део продајне документације;
5. **након уплате депозита, а** **најкасније на дан одржавања продаје до 10:00 часова потенцијални купци, ради правовремене регистрације учесника на јавном надметању, стечајном управнику морају предати:** попуњен образац пријаве за учешће на јавном надметању, доказ о уплати депозита или оригинал банкарске гаранције, потписану изјаву о губитку права на повраћај депозита, извод или решење из регистра привредних субјеката и ОП образац (ако се као потенцијални купац пријављује правно лице) односно копију личне карте или очитану личну карту (ако се као потенцијални купац пријављује физичко лице), овлашћење за заступање са прецизно дефинисаним овлашћењима која су пуномоћнику дата, које овлашћење мора бити оверено пред надлежним органом уколико јавном надметању не присуствује потенцијални купац лично (за физичка лица) или законски заступник (за правна лица).

Имовина се купује у виђеном стању. Након откупа продајне документације иста се може разгледати сваког радног дана у периоду од 10:00 до 14:00 часова а најкасније до 24.03.2020.године уз обавезну претходну најаву стечајном управнику. **Приликом разгледања имовине стечајног дужника од стране лица које је откупило продајну документацију исто мора водити рачуна да не омета производни процес закупца који обавља делатност у простору у коме је ускладиштена имовина стечајног дужника односно мора водити рачуна да не нанесе штету на имовини власника простора АД „УНИВЕРЗАЛ БАНКА“-у стечају, Београд као и на имовини закупца. У супротном одговараће за учињену штету како стечајном дужнику тако и трећим лицима (власнику простора, закупцу).**

**Јавно надметање одржаће се дана 31.03.2020. године у 12:00 часова на адреси**: **АГЕНЦИЈА СОС, НАДЕЖДЕ ПЕТРОВИЋ БР.29, 32000 ЧАЧАК.**

Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 10:00 до 11:45 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна),
2. отвара јавно надметање читајући правила надметања,
3. позива учеснике да прихвате понуђену цену према унапред утврђеним корацима увећања,
4. одржава ред на јавном надметању,
5. проглашава за купца учесника који је прихватио највишу понуђену цену,
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се потписује у року од 3 (три) радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 (осам) дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача депозит (гаранција) се враћа у року од 8 (осам) дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Овлашћено лице, стечајни управник Слободан Зоћевић, контакт телефон 032/342-406;

E-mail:zocevic@gmail.com